Diari Oficial de la Generalitat Valenciana


Sumari del DOGV 5606, del 25-09-2007 (2007/11161)

ORDE de 29 d'agost de 2007, de la Conselleria d'Educació, per la qual s'autoritza el centre docent nord-americà a Espanya de nova creació denominat El Limonar International School, a Alacant.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5606

Data del DOGV
:   25-09-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/11464


Data del document
:   29-08-2007

Organisme emissor
:   Conselleria d'Educació

Tipus de document
:   Ordre

Descriptors 

:   * Alacant
    * centre d'ensenyament
    * títol d'estudis
    * ensenyament primari
    * ensenyament privat
    * ensenyament secundari
    * educació preescolar

ORDE de 29 d'agost de 2007, de la Conselleria d'Educació, per la qual s'autoritza el centre docent nord-americà a Espanya de nova creació denominat El Limonar International School, a Alacant. [2007/11762]  
L'expedient ha sigut iniciat pel representant de l'entitat El Limonar International School, SL, en sol·licitud d'autorització per a l'obertura i funcionament d'un centre docent nord-americà de nova creació, per a alumnes espanyols i estrangers, denominat El Limonar International School, a Alacant.  
Consta en l'expedient la corresponent certificació expedida per la representació diplomàtica dels Estats Units d'Amèrica acreditada a Espanya, on es constata el compliment dels requisits del país d'origen per a l'autorització plena per a impartir des del curs de Kindergarten (equivalent a primer curs del segon cicle d'Educació Infantil) fins al Grade 12 (equivalent al segon curs de Batxillerat).  
L'expedient ha sigut tramitat per la Direcció Territorial d'Educació d'Alacant i consten els informes favorables de la Unitat Tècnica i de la Inspecció Educativa, pel que fa al compliment respectivament del que disposen els articles 5, 6 i 11 i 12, del Reial Decret 806/1993, de 28 de maig (BOE de 23.06.93) sobre règim de centres estrangers a Espanya.  
Vistos la Llei Orgànica 8/1985, de 3 de juliol, reguladora del Dret a l'Educació (LODE, BOE de 04.07.85); la Llei Orgànica 2/2006, de 3 de maig, d'Educació (LOE, BOE de 04.05.06); el Reial Decret 806/1993, de 28 de maig (BOE de 23.06.93) sobre règim de centres estrangers a Espanya, i la resta de legislació aplicable.  
En exercici de les atribucions conferides per l'article 28.e) de la Llei 5/1983, de 30 de desembre, del Consell  
ORDENE  
Primer  
Autoritzar l'obertura i funcionament del centre docent estranger de nova creació, en els termes i condicions que a continuació s'especifiquen, amb efectes des de l'inici del curs acadèmic 2007-2008.  
Centre: El Limonar International School  
Codi: 55101603  
Domicili: c/ Filipinas, núm.75  
Localitat: San Miguel de Salinas (03785)  
Província: Alacant  
Titular: El Limonar International School, SL   
Ensenyances que s'autoritzen i capacitat: currículum educatiu dels Estats Units d'Amèrica, amb caràcter definitiu des del curs de Kindergarten (equivalent a primer curs del segon cicle d'Educació Infantil) fins al Grade 12 (equivalent al segon curs de Batxillerat).  
Alumnat autoritzat: espanyol i estranger.  
Segon  
El centre haurà d'impartir en els cursos equivalents a ensenyances obligatòries del sistema educatiu espanyol el currículum de llengua i cultura espanyola, així com de la llengua pròpia de la Comunitat Valenciana, establit per l'administració educativa, d'acord amb el que disposen l'article 11 i la disposició transitòria segona del Reial Decret 806/1993.  
Tercer  
El reconeixement dels estudis cursats s'ajustarà al que disposa la normativa reguladora d'homologació i convalidació de títols i estudis estrangers d'educació no universitària segons el que establix l'article 8 del Reial Decret 806/1993.  
DISPOSICIÓ ADDICIONAL  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
DISPOSICIÓ FINAL  
La present orde tindrà efectes el dia que es publique en el Diari Oficial de la Comunitat Valenciana, no obstant els seus efectes s'entenen referits a l'inici del curs escolar 2007/2008.  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar recurs potestatiu de reposició o plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació en el termini d'un mes des de l'endemà de la notificació o publicació, segons corresponga.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos des de l'endemà de la notificació o publicació, segons corresponga.  
València, 29 d'agost de 2007  
El conseller d'Educació,  
ALEJANDRO FONT DE MORA TURÓN